ভৈরব হাইওয়ে থানার ভারপ্রাপ্ত কর্মকর্তা একেএম মিজানুল হক জানান, ব্রাহ্মণবাড়িয়ার খাটিহাতা হাইওয়ে থানার ভারপ্রাপ্ত কর্মকর্তা হুমায়ূন কবির কর্মস্থল থেকে ৩ দিনের ছুটি নিয়ে ঢাকার নিজ বাসায় যাওয়ার জন্য একটি প্রাইভেটকারে রওয়ানা হন। বিকাল পৌনে ৫টার দিকে শিবপুর উপজেলার ঘাসিরদিয়ায় পৌঁছলে বিপরীত দিক থেকে আসা সেভেন রিংস সিমেন্ট কারখানার একটি মিকচার মেশিন ট্রলির সঙ্গে মুখোমুখি সংঘর্ষ হয়। এতে ঘটনাস্থলে ওসি হুমায়ুন কবির মারা যান এবং প্রাইভেটকারের ড্রাইভার ওয়ারিশ মিয়া গুরুতর আহত হয়। ঘটনার পর পর স্থানীয় লোকজন সংঘর্ষের কথা শুনে ঘটনাস্থলে এসে আহত ড্রাইভারকে নরসিংদী জেলা হাসপাতালে প্রেরণ করে। এখানে চিকিৎসাধীন অবস্থায় ড্রাইভার ওয়ারিশ মিয়া মারা যায়।